Scream (Sergej Lazarev-sang)

«Scream» (norsk oversettelse: skrik) er en engelskspråklig popsang med den russiske popartisten Sergej Lazarev Sangen er skrevet av Sharon Vaughn og den greske låtskriveren Dimitris Kontopoulos. Sistnevnte har produsert sangen sammen med den russisk-bulgarske musikkmogulen Filipp Kirkorov. Sangen ble utgitt for salg og strømming 9. mars 2019, og den var Russlands bidrag i Eurovision Song Contest 2019.

Eurovision Song Contest 
Sangen og artisten ble internt valgt av den russiske kringkasteren VGTRKs hovedkanal Rossija 1 til å representere landet. Sangen er en symfonisk kraftballade, og Moskvas symfoniorkester har bidratt på innspillingen. 

Lazarev deltok også i Eurovision Song Contest 2016 i Stockholm, der han ble nummer tre med poplåten «You Are the Only One».

I januar 2019 ble Russland trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og «Scream» hadde startnummer 13. I avstemningen ble «Scream» blant de ti beste i semifinalen, og kvalifiserte seg dermed til finalen lørdag 18. mai.I finalen endte sangen på tredjeplass bak Italia og vinneren Nederland.

Referanser

Eksterne lenker 
 

 
 

Russiske sanger
Sanger fra 2019
Bidrag til Eurovision Song Contest 2019